Pinos Genil

Pinos Genil estas vilaĝo kaj municipo de la Aŭtonoma Komunumo Andaluzio, en la provinco Granada, sude de Hispanio. Ĝi estas en la centra parto de la komarko Vega de Granada. Limas kun la municipoj Cenes de la Vega, Granado —pro la Distrikto Albayzín—, Dúdar, Güéjar Sierra kaj Monachil.

La municipo pinogenila enhavas la domarkernojn Pinos Genil kaj Los Pinillos. Tra ĝia municipa teritorio fluas la rivero Genil.

Iam ekzistis tramolinio el Granado ĝis la Ravino de San Juan, loko de Güéjar Sierra en Sierra Nevada. Tiu tramo haltis en diversaj lokoj dum sia irado, inter ili en Pinos Genil. Nuntempe eblas piediri tiun itineron de belaj pejzaĝoj apud la rivero Genil.

Kategorio:Municipoj de Provinco Granada
Kategorio:Geografio de Andaluzio